Sag om ændring af samværgemål til værgemål, jf. værgemålslovens § 5, stk. 1
Ret: Retten i Hjørring (1. instans)
Faggruppe: Civilsag — Værgemål
Sagsemner: Familieret og personlige forhold;

/

RETTEN HJØRRING

Udskrift af dombogen

DOM

Afsagt den 18. marts 2011 i sag nr. BS SP-1224/2010:

Anmodning om værgemål for
Sagens person
Adresse 
By

Sagens baggrund

Den 26. maj 2010 ansøgte Kommune om iværksættelse af værgemål i medfør
af værgemålslovens 5, stk. 1 for Sagens person. Statsforvaltningen meddelte
den 7. juli 2007 afslag herpå, hvilket er indbragt for retten den 6. august 2010.

Kommune har anmodet om, at et samværgemål for
Sagens person bliver ændret således, at Sagens person bliver sat under
værgemål, jf. værgemålslovens 5, stk. 1.

Sagens persons forældre Pårørende 1 og
Pårørende 2 har protesteret herimod.

Bistandsadvokat for Sagens person, advokat Lisbeth Pahl har
oplyst at være indforstået med ændringen og iværksættelse af værgemål efter
værgemålslovens 5, stk. l.

Oplysningerne i sagen

Denne dom indeholder ikke en udførlig sagsfremstilling jf. retsplejelovens §
218 a, stk. 2.

Det fremgår af sagen, at Kommune klagede over Statsforvalt-
ningens afgørelse, som de modtog den 8. juli 2010 ved brev til Retten i
Hjørring den 4. august 2010. Ved et fejl blev brevet returneret til Kommune,
som herefter den 6. august 2010 faxede klagen til Retten i Hjørring og
fremsendte original klage den 10. august 2010.

Sagen er behandlet af retten.

Af Kommunes klageskrivelse fremgår det blandt andet, at Kommunen
socialtfagligt mener, at

”…



/

Side
2/4

klagen er begrundet i, at Kommunen socialfagligt vurderer, at Sagens person
har et så massivt støttebehov, kombineret med problemer i relationen til sine
biologiske forældre, at han har brug for en værges hjælp og "beskyttelse" i
såvel personlige som økonomiske forhold.

Det er korrekt at Sagens person er udviklingshæmmet, som Læge 1 anfører,
men Sagens person har samtidig så stærke autistiske træk, at han ikke kan
være uden opsyn i sine vågne timer. Hans støttebehov illustreres ved, at han i
forbindelse med visitation til støtte i egen bolig pr. l. august 2010 er blevet
tildelt ialt 86 timers ugentlig støtte udover de timer, han er i dagtilbud (se
vedlagte).

Yderligere har Kommunen netop modtaget en bekymringsskrivelse fra
Sagens persons tidligere plejemor og nu samværge, Person. Heri beskrives,
hvordan Sagens person i juli måned mod eget ønske blev tvunget med på
bibelcamping af sine forældre. Kommunen er bekendt med, at Sagens person
ved flere lejligheder har udtrykt modvilje mod og angst for disse religiøse
sammenkomster. Han psykiske funktionsnedsættelse og autistiske træk gør, at
han opfatter de følelsesladede udsagn om ”gud” , ”djævel” , ”dommedag” etc.
helt bogstaveligt, hvilket naturligvis påvirker hans psykiske tilstand (se
vedlagte).
…
Kommunens vurdering af Sagens persons situation og funktionsniveau er
baseret på et tværfagligt grundlag og indgående kendskab til ham.

Kommunen astholder derfor sin vurdering af, at der bør iværksættes et
værgemål, der omfatter såvel
 Sagens persons personlige som økonomiske forhold.

…”

Af lægeerklæringen af 7. januar 2011 fra speciallæge i psykiatri Læge 2
fremgår blandt andet i konklusionen, at på baggrund af Sagens persons
psykiske udviklingshæmning skønnes det, at han befinder sig i en
helbredstilstand omfattet af Værgemålslovens 5, stk. l, samt at tilstanden må
anses for varig. Det skønnes, at Sagens person ikke selv er i stand til at tage
vare på sine anliggender. Sagens person har givet udtryk for, at han ønsker
værgemål, idet han er klar over, at han ikke er i stand til at varetage sin egne
anliggender. Det skønnes, at han delvist forstår betydningen af en eventuel
fratagelse af hans handleevne.

Den for Sagens person beskikkede advokat har tilsluttet sig
Kommunes synspunkter.

Der er til brug for sagen indhentet en udtalelse vedrørende
Sagens person fra faglig funktionsleder på Opholdssted i By. Erklærin-gen er
dateret den 3. november 2010 og det fremgår blandt følgende:

”…



/

I den første tid på Opholdssted har det vist sig vanskeligt at give Sagens
person optimal
støtte i forskellige situationer. Han påvirkes i høj grad af, hvad hans for-



/

Side
3/4

ældre og plejemor synes og mener, og det kan derfor være svært at
imødekomme hans ønsker og behov, som skifter alt efter, hvem han er
sammen med og påvirkes af. Vi oplever, at det gør Sagens person meget
forvirret, når hans omgivelser er uenige om, hvad der er det bedste for ham.

Sagens person har brug for meget støtte og én-til-én kontakt med personalet.
Nøgleord er forudsigelighed og struktur, som skal skabes af rammerne
omkring ham. Hvis dette brydes for meget, bliver han frustreret, forvirret og
kan have svært ved at kende forskel på fantasi og virkelighed.

Vi oplever, at Sagens persons tidligere plejemor er en meget stor ressource i
Sagens persons liv og at han er tæt knyttet til hende. Sagens persons
biologiske forældre har også et stort ønske om at være en stor del af Sagens
persons liv, men samarbejdet med dem er ofte konfliktfyldt, og der bruges
meget energi på at lave aftaler med dem som ofte må gentages mange gange
for at få dem til at overholde dem. Sagens person siger sommetider fra overfor
personalet, men når forældrene er til stede, kan han ikke fastholdes i det, men
taler i stedet efter munden. Det er ligeledes svært at skabe forståelse for, at
deres medinddragen af Sagens person i deres frikirkelige engagement. gør
ham forvirret og påvirker hans psykiske tilstand, idet hans handicap gør, at
han ikke er i stand til at forholde sig til det på samme måde som andre. Han
opfatter tingene meget bogstaveligt og formår ikke at skelne mellem fantasi
og virkelighed. - Han er dog ikke selv i stand til at sige fra overfor sådanne
ting.

Forældrenes opfattelse af hvad der er Sagens persons ønsker og behov ligger
langt
fra personalets faglige vurderinger af hans behov. Det vanskeliggør forsøget
på at give Sagens person den rette støtte i dagligdagen, idet han ikke formår at
sige fra og sætte grænser.
…”

Parternes anbringender

Kommune har til støtte for anmodningen anført, at den
medicinske betingelse for iværksættelse af værgemålet er opfyldt. Det er
endvidere Kommunens opfattelse, at der henset til det oplyste, herunder om
Sagens persons egen ønske, er behov for et værgemål efter værgemålslovens
5, stk. l, da det allerede eksisterede samværgemål ikke er tilstrækkeligt.

Pårørende 1 og Pårørende 2 har til støtte for
deres protest anført, at der ikke er behov for en udvidelse af det allerede
iværksatte samværgemål. som fungerer.

Rettens begrundelse og afgørelse

Efter de lægelige oplysninger i sagen lægges det til grund, at
Sagens person tilstand opfylder det medicinske kriterium for værgemål i
værgemålslovens 5. stk. l.



/

Side
4/4

Henset til de oplysninger der er anført af Kommune omkring
Sagens persons støttebehov, der er støttet af Sagens persons forklaring om
blandt andet problemerne i forhold til de biologiske forældre, finder retten, at
der er behov for at iværksættelse af værgemål både i økonomisk og personlig
henseende efter værgemålslovens 5, stk. l, idet det eksisterede samværgemål
ikke er tilstrækkeligt.

Da betingelserne for iværksættelse af det begærede værgemål er til stede jf.
værgemålslovens 5, stk. l, tages Kommunes begæring til følge som nedenfor
bestemt.

Thi kendes for ret:

Sagens person sættes under værgemål

Sagens omkostninger betales af Statskassen

Dommer



/